Cabezo de la Rocha

Lo cabezo de la Rocha (u simplament La Rocha), ye una cima de 1.787 metros d'altaria situada en la sierra de la Rocha de las Defesas (Serranías de Gúdar), entre los termins municipals de Cantaviella y Fortanet (provincia de Teruel). En lo suyo cabalto bi ha un vértiz cheodesico.

Topomimia
L'oronimo cabezo de la Rocha leva un formant rocha que se documenta por toda la Peninsula Iberica pero especialment en Cuenca, provincia de Teruel y comarcas churras, que se considera como mozarabismo. María Dolores Gordón Peral: El mozárabe Rocha y sus derivados en la toponimia y las hablas vivas de la Península Ibérica. Publicau en Congrés Internacional de Toponímia i Onomàstica Catalanes (2001) pp. 511-519. S'ha quiesto interpretar como cognato de roza, substantivo postverbal de rozar, evolución de *RUPTIARE. Juan Antonio Frago Gracia: Toponimia del Campo de Borja. Estudio lexicológico. Institución Fernando el Católico, pp 167-168. Presenta significaus que van dende "penya", "cinglo" u "ralla" como material rocoso alto, aspro y de dificil acceso dica lo secundario de "ladera" u "costera" en Gúdar-Chabalambre y comarcas churras.

Se fa mención de La Rocha y la Rocha de las Defesas en un texto de 1414 sobre lo mollonamiento de boalaches y defesas entre los termins de Fortanet y Exorcas:

L'oronimo rocha de las Defesas (actualment de las Dehesas en castellano local), corresponde en lo termin municipal de Fortanet a la vertient sud-ueste de la sierra de la Rocha, baixo lo cabezo de la Rocha y los suyos cerros, distinguindo-se de la rocha de Pinarhueco situada a lo nord-ueste en lo sarrau que bi ha entre Villar Luengo y Canyada de Benatanduz.

Referencias

Vinclos externos
  Fuella de lo vértiz cheodesico.

Rocha
Cabezo de la Rocha
Cabezo de la Rocha
Cabezo de la Rocha
Categoría:Montanyas de Cantaviella
Categoría:Montanyas de Fortanet
Rocha
Categoría:Montanyas d'o Mayestrato